«Որովհետև այսօր ՀՀ քաղաքական դաշտում և, առհասարակ, իրավահասարակական հարաբերությունների առումով, միարժեքորեն կարելի է ասել, որ այս խորհրդարանը չի արտացոլում Հայաստանում առկա իրական պատկերը և հասարակական տրամադրությունը։ Մենք ի սկզբանե ասել ենք, և սա կարծես թե բոլորն են նշել, որ կեղծված ընտրությունների արդյունքում ձևավորված Ազգային ժողովով, որպես երկրի կայուն զարգացման հիմք ու հենակետ, չես կարող առաջ գնալ: Բոլորին հայտնի է՝ ինչ տեղի ունեցավ ապրիլից այս կողմ, և այսօր նոր իրավիճակ է, և ԱԺ արտահերթ ընտրություններով է, որ Հայաստանում կստեղծվի քաղաքական հստակություն և կայունություն, որը ՀՀ զարգացման ապահովման հնարավորություն կտա, նաև՝ անհրաժեշտ գործիքներ ապահովելու առումով»,- նշեց Խաչատուր Քոքոբելյանը: